Евгений Баратински
Разубеждение

Превод от руски: Добромир Тонев, —

chitanka.info

Не предизвиквай в мен без нужда

с предишна нежност — нежността:

разочарован съм и чужда

за мене е съблазънта!

Не вярвам в клетвите потайни,

не вярвам в любовта и знам —

не бих могъл да се отдам

на сънищата си нетрайни!

Тълпата сляпа не множи

с предишни думи, с жест неволен;

загрижена за своя болен,

съня му ти не тревожи!

Аз вече спя, усамотен е

духът след толкова мечти…

И не любов — сега във мене

събуждаш само трепет ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.